বিষয়শ্রেণী:উইকিপিডিয়া প্রশাসক হওয়ার পুরোনো আবেদন বিষয়শ্রেণী:উইকিপিডিয়া প্রশাসক হওয়ার ব্যর্থ আবেদন<div class="boilerplate metadata rfa" style="background-color:#f5fff5; margin:2em 0 0 0; padding:0 10px 0 10px; border:1px solid #aaaaaa;"> নিচের আলোচনাটি প্রশাসকত্বের একটি ব্যর্থ আবেদন হিসেবে সংগৃহীত হয়েছে। অনুগ্রহপূর্বক এটি পরিবর্তন করবেন না।  সমর্থন — ৬ (৩৩%); বিরোধিতা — ১১ (৬১%); নিরপেক্ষ — ১ (৬%)।  প্রশাসকত্বের আবেদন ব্যর্থ হিসেবে সমাপ্ত। ‍— তানভির • ১০:৩৯, ৩ মে ২০২১ (ইউটিসি)  __NOTOC__  খাঁ শুভেন্দু   <span class="plainlinks">[ এই প্রার্থীর সম্পর্কে আপনার মতামত জানান]</span> (৬/১১/১); শেষ হবে: ‍‍১ মে ২০২১ ০৭:৪২ (ইউটিসি)   মনোনয়ন  সুধীগণ, আমি খাঁ শুভেন্দু ব্যবহারকারী নামে ২০১৬ সালের ৪ জানুয়ারি থেকে বাংলা উইকিপিডিয়ায় অবদান রাখছি। তবে বাংলা উইকিপিডিয়ার সাথে আমার প্রথম পরিচয় ২০১২ সালে। তবে, সেই সময়ে আমার কাছে বাংলা উইকিপিডিয়ায় অবদান রাখার মতো কোন সুযোগ-সুবিধা ছিল না। সম্পাদনা না করতে পারলেও, বাংলা উইকিপিডিয়ায় পাঠক হিসাবে প্রায় নিয়মিত চলাচল ছিল এবং এর ফলে বাংলা উইকিপিডিয়ার প্রতি যে আগ্রহ তৈরি হয়েছিল, তা বর্তমানেও অটুট রয়েছে।   ২০১৬ সালের জানুয়ারি মাস থেকে বর্তমান সময় পর্যন্ত বাংলা উইকিপিডিয়ায় সক্রিয় ভাবে অবদান রেখেছি। গত ৫ বছরের কিছু বেশি সময়ের বাংলা উইকিপিডিয়া ছাড়াও উইকিভ্রমণ, উইকিউপাত্তে বাংলা লেবেল যোগ ও উইকি কমন্স ছবি আপলোডের কাজ করেছি। বর্তমানে আমার বৈশ্বিক সম্পাদনা সংখ্যা ৬৯,০০০ এর কিছু বেশি এবং বাংলা উইকিপিডিয়ায় সম্পাদনা সংখ্যা ৫৪,৫০০ এর বেশি ও নিবন্ধ সংখ্যা ২,৯০০ এর বেশি। বর্তমানে বাংলা উইকিপিডিয়ায় স্বয়ংক্রিয় পরীক্ষক, ফাইল স্থানান্তরকারী, নিরীক্ষক ও রোলব্যাকার অধিকার রয়েছে।   বাংলা উইকিপিডিয়ায় সম্পাদনা ও নিবন্ধ তৈরি পাশাপাশি নিবন্ধের প্রয়োজনে ইংরেজি উইকিপিডিয়া থেকে টেমপ্লেট ও মডিউল অনুবাদ/তৈরি করি। এছাড়াও পুরাতন নিবন্ধের উন্নয়ন ও সম্প্রসারণের কাজ করি। প্রশাসনিক সরঞ্জাম ব্যবহার করে পাতা সুরক্ষিত/অরক্ষিত করা, পাতা অপসারণ ও ধ্বংসপ্রবণতা রোধে কাজ করতে চাই।   আশা রাখছি, বাংলা উইকিপিডিয়ার সক্রিয় ও অভিজ্ঞ সম্পাদকগণ আমার এই আবেদনে নিজ নিজ নিরপেক্ষ মতামত প্রকাশ করবেন। ধন্যবাদ।     ‍‍খাঁ শুভেন্দু (আলাপ) ০৭:৪২, ২৪ এপ্রিল ২০২১ (ইউটিসি)   আবেদনকারীর প্রতি প্রশ্ন   প্রিয় প্রার্থী, আবেদনের জন্য আপনাকে ধন্যবাদ। দয়া করে নিচের মৌলিক প্রশ্নগুলির উত্তর দিন:১. আপনি কি প্রকারের ও কেন প্রশাসকত্বের কাজ করতে আগ্রহী?উ: প্রশাসকত্বের মাধ্যমে পাতা অপসারণ, কপিরাইট বহির্ভূত চিত্র অপসারণ, ধ্বংসাত্বক সম্পাদনায় বাধাদান, সম্পূর্ণ সুরক্ষিত নিবন্ধে প্রয়োজনীয় মানউন্নয়ন ও প্রয়োজন অনুসারে পূর্বে অপসারণকৃত পাতা অনুরোধের প্রেক্ষিতে (উপযুক্ত কারণ সহ) ফিরিয়ে দেওয়ার কাজে সম্পৃক্ত থাকতে চাই।   বর্তমানে বাংলা উইকিপিডিয়ায় ১২ জন প্রশাসক (অপব্যবহার ছাঁকনি সহ) রয়েছেন, অপরদিকে বাংলা উইকিপিডিয়ায় ১ লাখ ৬ হাজারের বেশি নিবন্ধ রয়েছে। কিন্তু কিছু বছর পূর্বেও বাংলা উইকিপিডিয়ায় ১৮ জন প্রশাসক ছিলেন, কিন্তু নিবন্ধ সংখ্যা ছিল বর্তমানের নিবন্ধ সংখ্যার অর্ধেকেও কম (৫০ হাজারের মত)। ফলে তথ্য অনুযায়ী বাংলা উইকিপিডিয়ায় প্রশাসকের অপ্রতুলতা র‍য়েছে বলে মনে করি। এছাড়াও প্রতিনিয়ত নতুন নতুন ব্যবহারকারী বাংলা উইকিপিডিয়ায় যুক্ত হচ্ছেন, ফলে বাংলা উইকিপিডিয়া প্রতিনিয়ত প্রসারিত হচ্ছে, সেই সাথে উইকিপিডিয়ার নীতিমালা বহির্ভূত কার্যক্রমও বৃদ্ধি পাচ্ছে। এই প্রতিনিয়ত প্রসারিত ও বিস্তৃত বাংলা উইকিপিডিয়ায় প্রশাসকত্বের কাজ অন্য প্রশাসকগণদের সাথে ভাগ করে নিতে চাই এবং তাঁদের কাজের চাপ হ্রাস করতে ইচ্ছুক। ২. বাংলা উইকিপিডিয়াতে আপনার সর্বশ্রেষ্ঠ অবদান কি এবং কেন?উ: আমি বাংলা উইকপিডিয়াতে বিভিন্ন বিষয়ে নিবন্ধ তৈরি/শুরু করি। গত ৫ বছরে যখন যে বিষয়ের উপরে আগ্রহ এসেছে, তখন সেই বিষয়ে নিবন্ধ শুরু/তৈরি করেছি। তবে আমি পরিবহণ, পরিকাঠামো, বিজ্ঞান, স্থান ও যুদ্ধাস্ত্র বিষয়ে বেশি আগ্রহী। ভারতের বেশিরভাগ বিমানবন্দর, জাহাজ বন্দর, মেট্রো রেল, রেলওয়ে স্টেশন বিষয়ক নিবন্ধ বাংলা উইকিপিডিয়ায় শুরু/সম্প্রসারণ করেছি। আমার সর্বশ্রেষ্ঠ অবদান নিবন্ধ হিসাবে (আমার মতে) কিছু নিবন্ধ উল্লেখ করছি - অরিহন্ত-শ্রেণির ডুবোজাহাজ (ভালো নিবন্ধ হিসাবে স্বীকৃত), কারেন্সি বিল্ডিং, কামোর্তা-শ্রেণির করভেট, আইএনএস সিন্ধুরক্ষক (এস৬৩), মহীশূর বিমানবন্দর, চন্দ্রযান-২, অশোকনগর তেলক্ষেত্র ও বন্ধন এক্সপ্রেস। এছাড়াও ভালো নিবন্ধ হিসাবে স্বীকৃত নেতাজি সুভাষচন্দ্র বসু আন্তর্জাতিক বিমানবন্দর নিবন্ধটিকে 'ভালো নিবন্ধ' হিসাবে উন্নিত করার জন্য কাজ করেছি।    আবেদনকারীর প্রতি ANKAN-এর প্রশ্ন  উপরের অনুচ্ছেদে আপনি প্রশাসক হিসেবে আপনার কাজের আগ্রহের দিক নিয়ে লিখেছেন। আপনার উইকিপিডিয়ায় নিবন্ধ তৈরি ও এ সংক্রান্ত অফলাইন কাজে অবদান নিয়ে আমি সম্পূর্ণ অবগত। সেই কাজ নিঃসন্দেহে প্রশংসার দাবিদার। তবে প্রশাসকের আবেদনের ক্ষেত্রে আমার কিছু প্রশ্ন রয়েছে:  , আপনার প্রশ্নের জন্য ধন্যবাদ। আমি আমার সাধ্যমত প্রশ্ন সমূহের উত্তর দেওয়ার চেষ্টা করছি।   (ক) আপনি লিখেছেন, "তথ্য অনুযায়ী বাংলা উইকিপিডিয়ায় প্রশাসকের অপ্রতুলতা র‍য়েছে বলে মনে করি।" এর উদাহরণ হিসেবে কিছু বছর পূর্বের প্রশাসকদের সংখ্যার কথা লিখেছেন, কিন্তু আমার জানামতে তাদের অনেকে প্রশাসকদের দায়িত্ব পালনের ক্ষেত্রে ভীষণভাবে অনুপস্থিত ছিলেন। ফলে সংখ্যা বেশি থাকলেও কাজ গুটিকয়েকজনই করতেন। আর এ কারণেই অনুপস্থিতদের প্রশাসকত্ব এখন আর নেই। ফলে ঐ যুক্তির ভিত্তিতে বর্তমানে প্রশাসকদের সংখ্যা কম, এটা নিয়ে আমি সন্দিহান। তাই এই কারণ বাদে বর্তমানে প্রশাসকদের সংখ্যা অপ্রতুল কেন মনে করছেন, কোনো নির্দিষ্ট ক্ষেত্রে কি দেরি/কাজ পালনের অভাব দেখতে পেয়েছেন, যা আপনি করতে চান? উত্তর- আমি আমার আবেদনে বাংলা উইকিপিডিয়াতে প্রশাসক সংখ্যার অপ্রতুলতার কথা বলেছি ও তথ্য দিয়েছি। সেই তথ্য একটু বিস্তারিত ভাবে তুলে ধরছি, আপনার প্রশ্নের পেক্ষিতে। বাংলা উইকিপিডিয়ায় ২০১৮ সালের মার্চ মাসে কয়েক জন প্রশাসকের নিষ্ক্রিয়তা কারণে প্রশাসকত্ব পর্যালোচনা করা হয়। সেই সময়ে বাংলা উইকিপিডিয়ায় ১৯ জন প্রশাসক ছিলেন, যার মধ্যে ৬ জন নিষ্ক্রিয় ছিলেন, ফলে বলা যায় সেই সময়ে ১৩ জন প্রশাসক সক্রিয় ছিলেন। অপরদিকে বাংলা উইকিপিডিয়ায় ২০১৮ সালের মার্চ মাসে নিবন্ধ সংখ্যা ৫০-৬০ হাজারের মধ্যে ছিল। কিন্তু, বর্তমানে বাংলা উইকিপিডিয়ায় ১১ জন প্রশাসক সক্রিয় (২০২১ সালের মার্চ মাস অনুযায়ী) রয়েছেন এবং বাংলা উইকিপিডিয়ায় নিবন্ধ সংখ্যা ১ লাখ ৬ হাজারের (২০২১ সালের এপ্রিল মাস অনুযায়ী) বেশি। ফলে বাংলা উইকিপিডিয়ায় যে প্রশাসকের অপ্রতুলতা রয়েছে, এই বিষয়ে কোন সন্দেহ নেই (অন্তত পূর্বের সক্রিয় প্রশাসকগণের তুলনায়)।    প্রতিনিয়ত প্রশাসকগণ সক্রিয় ভাবে নিজেদের দায়িত্ব পালন করে চলেছেন। তাঁদের কাজের প্রতি আমার কোন সন্দেহ বা অভিযোগ নেই। তবে, বাংলা উইকিপিডিয়ায়েত বহু ক্ষুদ্র ও নুন্যতম তথ্যসূত্রবিহীন নিবন্ধ রয়েছে; আমার মনে হয়, সেগুলির নিষ্পত্তি করা উচিত।   (খ) প্রশাসকদের প্রায়শই প্রশাসনিক অধিকার প্রয়োগের জন্য ব্যবহারকারীদের বার্তা দিতে হয়; এছাড়াও প্রশাসকগণ নিঃসন্দেহে সবচেয়ে অভিজ্ঞ অবদানকারীদের মধ্যে পড়েন, এবং নিবন্ধ অপসারণ সহ নানাবিধ খাতে তাদের মতামত চাওয়া হয়। আমি দেখতে পাচ্ছি আপনার মোট অবদানের মধ্যে ব্যবহারকারী আলাপ নামস্থানে অবদানের পরিমাণ ০.৫%। আর উইকিপিডিয়া নামস্থানে অবদানের পরিমাণ ০.৭%। এই দুটোই বেশ গুরুত্বপূর্ণ, কিন্তু এখানে আপনার অবদান বেশ কম। আপনি অধিকাংশ অবদান রেখেছেন নিবন্ধ-সংশ্লিষ্ট ক্ষেত্রে। একজন প্রশাসকের এই খাতগুলোতে আরো বেশি অবদানের প্রয়োজন আছে বলে কি আপনি মনে করেন না?উত্তর- হ্যাঁ, বাংলা উইকিপিডিয়ায় আমার সম্পাদনা সংখ্যার বেশিরভাগ অংশই নিবন্ধ-সংশ্লিষ্ট বিষয়ক। আমি গত ৫ বছরে নিবন্ধ তৈরিতে বেশির ভাগ সময় ব্যয় করেছি। আর নিবন্ধ কেই কেন্দ্র করে উইকিপিয়াডিয়ার কার্যক্রম এগিয়ে চলে। 'উইকিপিডিয়াতে প্রশাসক অধিকার অর্জন করতে হবে' - এমন মন চিন্তাভাবনা নিয়ে উইকিপিডিয়াতে কখনও সম্পাদনার কাজ করিনি। প্রয়োজন অনুসারে ব্যবহারকারী আলাপ নামস্থান ও উইকিপিডিয়া নামস্থান-এ সম্পাদনা করেছি। প্রশাসনিক কাজে উক্ত দুটি নামস্থানের বেশ গুরুত্ব রয়েছে। তবে, আমি বিশ্বাস করি, যে পূর্বের অভিজ্ঞতা থেকে এবং অতীতের বিভিন্ন ব্যবহারকারী আলাপ নামস্থান ও উইকিপিডিয়া নামস্থান-এর কাজে লক্ষ্য রাখার কারণে প্রশাসনিক অধিকার প্রয়োগের কাজ চালিয়ে যেতে সক্ষম হব।   (গ) নতুন অবদানকারীরাই বাংলা উইকিপিডিয়াকে সামনে নিয়ে যাবে, এজন্য তাদের সাথে কথোপকথন, ভুলভ্রান্তি ধরে বোঝানো, ইত্যাদি কাজগুলো প্রশাসকের দায়িত্বের সাথে যুক্ত হয়েই যায়। ব্যবহারকারী আলাপ নামস্থানে আপনার পূর্বের অবদানের প্রেক্ষিতে এই খাতে কাজ করার ক্ষেত্রে আপনার সমস্যা হবে বলে মনে করেন কি?উত্তর- না, কোন সমস্যা হবে বলে আমি মনে করি না। নতুন অবদানকারীরাই বাংলা উইকিপিডিয়াকে সামনে নিয়ে যাবে- এটা একদম সঠিক কথা। আমি যেহেতু নিবন্ধ-সংশ্লিষ্ট ক্ষেত্রে অধিক কাজ করেছি, ফলে নিবন্ধ-সংশ্লিষ্ট ক্ষেত্রে নবাগত ব্যবহারকারীরা কোন ভুল করলে পূর্ব অভিজ্ঞতা থেকে সহজেই ভুল বা খামতিসমূহ চিহ্নিত করতে সক্ষম হব। আর সেই ভুল বা খামতি উক্ত ব্যবহারকারীর আপাল পাতায় সঠিক ভাবে তুলে ধরতে ও পর্যায়ক্রমে কথোপকথন বা আলোচনা সক্ষমতার সাথে চালিয়ে যেতে পারব বলে বিশ্বাস রাখি।   (ঘ) আবারও নবাগতকেন্দ্রিক প্রশ্ন। আপনি কোন পর্যায়ে একজন নবাগতকে বাধা দেয়া প্রয়োজন বলে মনে করেন? এবং এক্ষেত্রে বাধা দেয়ার পূর্বের আলোচনা কেমন হওয়া প্রয়োজন?উত্তর- খুব সুন্দর প্রশ্ন। আমি একটা কথা বিশ্বাস করি বা সত্য হিসাবে মান্য করি, তা হল “জন্ম থেকে কেউ কিছু শেখে না, ভুল করার মধ্যদিয়েই সঠিক শিক্ষা লাভ করে”। ফলে নতুন বা নবাগত ব্যবহারকারীরা কিছু ভুল করবে সেটাই স্বাভাবিক। সেই ভুল ধরিয়ে দেওয়া একজন প্রশাসক ও অভিজ্ঞ ব্যবহারকারীর দায়িত্ব হিসাবে মনে করি। তাঁর ভুলসমূহ বারবার ধরিয়ে দেওয়ার পরেও যদি একই ভুল করেন বা প্রশাসক ও অন্য ব্যবহারকারীদের সতর্কবার্তা মান্য না করেন, সেক্ষেত্রে নবাগত ব্যবহারকারীকে বাধা দেওয়া প্রয়োজন। প্রথমে কয়েক দিনের জন্য বাধা দেওয়া যেতে পারে, তার পরেও একই ঘটনা ঘটালে অন্য সকল প্রশাসকগণের সাথে আলোচনার মাধ্যমে বাধাদানের মেয়াদ বৃদ্ধি করা যেতে পারে এবং সর্বশেষে প্রয়োজন অনুসারে অসীম সময়ের জন্য বাধাদান করা যেতে পারে।   কোনও প্রকার বাধাদানের আগে, ব্যবহারকারীকে উইকিপিডিয়া নীতি ও গাইডলাইন সম্পর্কে বোঝানোর চেষ্টা করব এবং তাঁর ভুল বা আচরণ সম্পর্কে সতর্ক করব। ব্যবহারকারীকে মতামত ব্যক্ত করা জন্য সময় দেব এবং তাঁর যুক্তি, মতামত বা বক্তব্যের জন্য অপেক্ষা করব। যদি ব্যবহারকারীকে সঠিক যুক্তি প্রদানে ব্যর্থ হন, তাহলে তাঁকে বাধাদানের কারণ উল্লেখ করে বাধাদানের প্রক্রিয়া শুরু করব, বাধাদান প্রক্রিয়া শুরু সময় অন্য প্রশাসকগণদের অবগত করব।   (ঙ) যান্ত্রিক অনুবাদ বাংলা উইকিপিডিয়ার অন্যতম সমস্যা। এক্ষেত্রে বিদ্যমান নিবন্ধসমূহের যান্ত্রিকতা অপসারণের জন্য এবং ভবিষ্যতে কী করা যেতে পারে বলে প্রশাসকের দৃষ্টিতে আপনি মনে করেন?উত্তর- বাংলা উইকিপিডিয়ার বেশির ভাগ নিবন্ধ ইংরেজি উইকিপিডিয়ার নিবন্ধ অনুবাদের মাধ্যমে তৈরিকৃত। এই অনুবাদের কাজের জন্য ব্যবহারকারীগণ উইকিপিডিয়ার অনুবাদ সরঞ্জাম অথবা অন্য সকল অনুবাদ সরঞ্জাম, বিশেষ করে গুগল অনুবাদ সরঞ্জাম ব্যবহার করেন। অনুবাদের সময়ে অসাবধানতার কারনে, বা নতুন ব্যবহারকারীদের পূর্ব অভিজ্ঞতা না থাকার কারণে বাংলা উইকিপিডিয়ায় ‘যান্ত্রিক অনুবাদ’ লক্ষ্য করা যায়। নিবন্ধের যান্ত্রিকতা অপসারণের জন্য ব্যবহারকারীদের পুরাতন নিবন্ধ পরিদর্শন বা টহল দিতে উৎসাহিত করা যেতে পারে। আর অত্যাধিক যান্ত্রিকতা বিশিষ্ট নিবন্ধের জন্য নিবন্ধ সৃষ্টিকারী ব্যবহারকারীকে উল্লেখ করে নিবন্ধের আলাপ পাতায় ও ব্যবহারকারীর আলাপ পাতায় বার্তা প্রদান করা যেতে পারে। এর পরেও নিবন্ধ সৃষ্টিকারীর পক্ষ (অথবা অন্য কোন ব্যবহারকারীর) থেকে কোন পদক্ষেপ না দেখাগেলে, উক্ত  “যান্ত্রিকতা বিশিষ্ট নিবন্ধ” অপসারণের পদক্ষেপ নেওয়া উচিত।   ভবিষ্যতে যান্ত্রিক অনুবাদ হ্রাস বা যান্ত্রিক অনুবাদ বিহীন নিবন্ধ তৈরির জন্য ব্যবহারকারীদের আলাপ পাতায় বার্তা প্রদানের মাধ্যমে অবগত করা যেতে পারে।    আবেদনকারীর প্রতি মাসুম-আল-হাসান-এর প্রশ্ন  বাংলা উইকিপিডিয়ায় এখন পর্যন্ত অক্লান্তভাবে অক্লান্তভাবে যেভাবে অবদান রেখে চলেছেন তার জন্য আপনাকে সাধুবাদ জানাই। উপরে যে উত্তরগুলি দিয়েছেন সেখান থেকে আমার মনে কিছু প্রশ্নের উদয় হয়েছে। যা জিজ্ঞাসা না করে থাকতে পারলাম না।  (ক) অংকনের প্রথম প্রশ্নের উত্তরে আপনি বলছেন, "বাংলা উইকিপিডিয়ায় যে প্রশাসকের অপ্রতুলতা রয়েছে, এই বিষয়ে কোন সন্দেহ নেই।" এর বিপরীতে আপনি তথ্যগত কোন প্রমাণ দেখাননি। শুধু অনুমানের উপর নির্ভর করে সেটি বলেছেন বলে মনে হচ্ছে। তথ্যগত কোন যুক্তি থেকে থাকলে আশা করি সেটা জানাবেন। ১৯ জন প্রশাসক আমল কেমন ছিল সেটা ঠিক আমার জানা নেই। তবে বর্তমানে প্রশাসকের অপ্রতুলতা আছে, এই কথার সাথে আমি একমত হতে পারছি না। কারণ বর্তমানে সকল প্রশাসক কম বেশি সক্রিয়। হয়তো নতুন প্রশাসক আসলে কাজের গতি আরও বাড়বে, কিন্তু তার মানে এই নয় যে বর্তমানে বাংলা উইকিপিডিয়ায় প্রশাসকের অপ্রতুলতা রয়েছে।             এছাড়া বলেছেন, "বাংলা উইকিপিডিয়ায়েত বহু ক্ষুদ্র ও নুন্যতম তথ্যসূত্রবিহীন নিবন্ধ রয়েছে; আমার মনে হয়, সেগুলির নিষ্পত্তি করা উচিত।" এই নিষ্পত্তি করার জন্য কেন প্রশাসক হওয়া আবশ্যক আশা করি সেটা জানাবেন। আমি যতটুকু বুঝি এই কাজ সম্পাদনের জন্য প্রশাসক হওয়া আবশ্যক নয়। , আপনাকে ধন্যবাদ। আপনি প্রশ্নে আমার উপরের উত্তর থেকে দুটি বিষয় তুলে ধরেছেন এবং সেই বিষয় সম্পর্কে আমার উত্তর চেয়েছেন। আমি উত্তর দুটি দেওয়ার চেষ্টা করছি।   প্রথম অংশ- আমি একটি উত্তরে প্রশাসকের অপ্রতুলতার কথা বলেছি। সেখান থেকে আপনি একটি বাক্যের অংশ তুলে ধরে, তার সত্যতা সম্পর্কে সন্দেহ প্রকাশ করেছেন। আমি বাক্যটিতে প্রথম বন্ধনীর মধ্যে কিছু লিখেছিলাম। উত্তরটিতে তুলনামূলক তথ্য প্রদান করেছিলাম। সেখানে আমি আসলে দেখিয়ে ছিলাম যে অতিতে বাংলা উইকিপিডিয়ায় অর্ধেক সংখ্যক নিবন্ধের জন্য যত জন সক্রিয় প্রশাসক ছিলেন, বর্তমানে সেই অনুপাতে সক্রিয় প্রশাসক তো নেই, উল্টে প্রশাসক সংখ্যা হ্রাস পেয়েছে। তবে আমি কখনই প্রশাসকগণের কাজ নিজে সন্দেহ প্রকাশ করিনি, তা আমি উপরের উত্তরেই উল্লেখ করেছি। আমি প্রশাসকগণের অপ্রতুলতা বলতে প্রশাসকগণের  নিষ্ক্রিয়তার কথা বলিনি, বরঞ্চ আমি বলতে চেয়েছি যে অতিতের তুলনায় প্রশাসনিক কাজ বৃদ্ধি পেয়েছে ও তাঁদের উপরে কাজের চাপও বৃদ্ধি পেয়েছে এবং সেই অতিরিক্ত কাজের পরিপেক্ষিতে আমি প্রশাসক অধিকারের আবেদন করেছি।   দ্বিতীয় অংশ- "বাংলা উইকিপিডিয়ায়েত বহু ক্ষুদ্র ও নুন্যতম তথ্যসূত্রবিহীন নিবন্ধ রয়েছে; আমার মনে হয়, সেগুলির নিষ্পত্তি করা উচিত।" এই বাক্যে আমি নিষ্পত্তি বলতে নিবন্ধ অপসারণের বা অপসারণ কার্যক্রম শুরু কররা কথা বলেছি। আর আমার জানা মতে নিবন্ধ অপসারণ প্রশাসক অধিকার ছাড়া সম্ভব নয়।    সব শেষে, আমার বলা প্রশাসক অপ্রতুলতা কথার অন্য অর্থ ভেবে যদি প্রশাসকগণ কষ্ট পান, তবে তার জন্য আমি ক্ষমাপ্রার্থী। -- খাঁ শুভেন্দু ১৬:৪৫, ২৫ এপ্রিল ২০২১‎ (ইউটিসি) আলোচনায় ঢুকে যাওয়ায় দুঃখিত। পরিসংখ্যান নিয়ে একটু অবগত বলে (আমি কিছুদিন আগে উইকিপিডিয়া:প্রশাসক/প্রশাসকত্ব পর্যালোচনা করেছিলাম) কিছু লিখছি। গত এক বছরে সকল প্রশাসক কম-বেশি সক্রিয় থাকলেও প্রশাসনিক কাজের সিংহভাগ মূলত ৪-৫-৬ জন করেছেন, তার আগের বছরেও একই অবস্থা। আবার সাম্প্রতিক পরিবর্তন ও বিশেষ:নতুন পাতাসমূহ টহলদানেও অবস্থা ভালো নয়, বর্তমান ১১ জন প্রশাসকের মধ্যে কয়েকজন (নাম বলতে চাই না) সর্বশেষ কবে কোন নতুন পাতা পর্যালোচনা করেছিলেন ও টুকটাক সংশোধন করে দিয়েছিলেন তা আমার মনেই পড়ছে না। অবশ্য অপসারণ পরিসংখ্যান সব নয়, অনেক প্রশাসক এইদিকে (অপসারণে) কম সময় দিয়ে কোন পাতা সংশোধনে সময় দেন কিন্তু ২-৪ জন অতীতে বেশ সক্রিয় থাকলেও গত ১-২ বছরে তাঁদের একদম কম সক্রিয় দেখছি, না প্রশাসনিক কাজে না সম্পাদনায় :( --আফতাবুজ্জামান (আলাপ) ১৭:০০, ২৫ এপ্রিল ২০২১ (ইউটিসি) , আপনার পর্যবেক্ষণের সাথে আমি সহমত প্রকাশ করছি। কিন্তু প্রশাসকের সংখ্যা বৃদ্ধি পেলেই যে সমস্যার সমাধান হয়ে যাবে, অতীত অভিজ্ঞতা কিন্তু সেটা বলে না। একটি অপ্রিয় সত্য কথা বলি, বাংলা উইকিপিডিয়ায় সাধারণত প্রশাসক তারাই হয়েছেন যারা কিনা একটা লম্বা সময় ধরে উল্লেখযোগ্য সংখ্যক অবদান রেখেছেন। কিন্তু তিনি প্রশাসনিক কাজে কতটুকু আগ্রহী বা অন্য ব্যবহারকারীর প্রতি তার আচরণ কেমন বা এ বিষয়ে তার অতীত ইতিহাস কেমন তা বরাবরই গৌণ ছিল। ফলস্বরূপ আমরা এমন প্রশাসকও পেয়েছি যিনি কিনা প্রশাসকের হওয়ার কিছু দিন পরে উইকিপিডিয়া সম্পাদনা থেকেই বিরতি নিয়েছেন। সেই শঙ্কার জায়গা থেকে ব্যক্তিগতভাবে আমি প্রশাসক হওয়ার আগেই প্রশাসনিক কাজে সচেষ্ট ছিলেন এমন কাউকেই প্রশাসক হিসেবে দেখতে চাই। কারণ সবার আগ্রহের জায়গা এক না। প্রশাসনিক কাজের অতীত ইতিহাস আছে এমন কারোর প্রশাসক হওয়া উচিত। এতে ঝুঁকি কম থাকে।-মাসুম-আল-হাসান (আলাপ) ১২:০২, ২৬ এপ্রিল ২০২১ (ইউটিসি)    (খ) উপরে আপনি বলেছেন, 'উইকিপিডিয়াতে প্রশাসক অধিকার অর্জন করতে হবে' - এমন মন চিন্তাভাবনা নিয়ে উইকিপিডিয়াতে কখনও সম্পাদনার কাজ করিনি। কিন্তু আপনি প্রশাসক হতে চান বা না চান, একজন অভিজ্ঞ অবদানকারীর কাছে উইকিপিডিয়া নামস্থানে আরও বেশি সম্পাদনা কি আমরা আশা করতে পারি না? উইকিপিডিয়া নামস্থান বা ব্যবহারকারী আলাপে অবদান রাখা মানেই কি প্রশাসক হওয়ার বাসনা প্রকাশ করা?  প্রয়োজন অনুসারে ব্যবহারকারী আলাপ নামস্থান ও উইকিপিডিয়া নামস্থান-এ সম্পাদনা করেছেন, এই প্রয়োজনের ব্যপারটা যদি একটু খোলাসা করতেন। উদাহরণস্বরূপ, আমি যতটুকু দেখলাম আপনি অপসারণ প্রস্তাবনায় মাত্র ৭টি অবদান রেখেছেন। এই বিষয়টির প্রয়োজনীয়তার গুরুত্ব আপনি কিভাবে ব্যাখ্যা করবেন? প্রথম অংশ উত্তর- হ্যাঁ, একজন অভিজ্ঞ ব্যবহারকারীর থেকে অবশ্যই উইকিপিডিয়ার নামস্থানে বেশি অবদান আশা করাই যায়। তবে আমি পূর্বের উত্তরের স্বীকার করেছি যে আমার সম্পাদনার বেশিরভাগ অংশ নিবন্ধ বিষয়ক। তবে আমি আমার সাধ্যমত চেষ্টা করেছি উক্ত ক্ষেত্রে অবদান রাখার।  উইকিপিডিয়া নামস্থান বা ব্যবহারকারী আলাপে অবদান রাখা মানেই কি প্রশাসক হওয়ার বাসনা প্রকাশ করা? - অবশ্যই না। তবে, উইকিপিডিয়াতে প্রশাসক অধিকার অর্জন করতে হবে - এমন মন চিন্তাভাবনা নিয়ে উইকিপিডিয়াতে কখনও সম্পাদনার কাজ করিনি।- এই বাক্যে আমি আমার সম্পাদনার লক্ষ্য বা চিন্তাভাবনা তুলে ধরেছি। কোন কিছু বিচার করতে চাইনি।   আর বারবার উইকিপিডিয়া নামস্থান (০.৭) ও ব্যবহারকারী আলাপ (০.৫) পাতায় আমার অবদান নিয়া কথা হচ্ছে। সেই জন্য আমার উক্ত দুটো বিষয়ে আমার সম্পাদনা সংখ্যা তুলে ধরলাম, উইকিপিডিয়া নামস্থান- ৩৮১ টি (প্রশাসক অধিকারের জন্য আবেদনের পূর্ব মুহূর্ত পর্যন্ত) ও ব্যবহারকারী আলাপ - ২৭৯ টি।  দ্বিতীয় অংশ- প্রয়োজন বলতে বুঝিয়েছি যে, যখন কোন নিবন্ধ পর্যালোচনা (পাঠ করে) মনে হয়েছে যে নিবন্ধে কিছু ভুলভ্রান্তি রয়েছে, তখন সেই নিবন্ধের সম্পাদনাকারীকে আলাপ পাতায় বর্তা দিয়েছি। যখন নিবন্ধ অপসারণের প্রয়োজনীয়তা দেখেছি তখন নিবন্ধ অপসারণের প্রস্তাবনা দিয়েছ।    আবেদনকারীর প্রতি মহামতি মাসুম-এর প্রশ্ন  প্রিয় প্রার্থী, আবেদনের জন্য আপনাকে ধন্যবাদ। দয়া করে নিচের মৌলিক প্রশ্নগুলির উত্তর দিন: মৌলিক প্রশ্নসমূহের জন্য মহামতি মাসুম আপনাকে অসংখ্য ধন্যবাদ।  ১: আপনি কি কোন প্রশাস'ক কে 'বাধাদান' (ব্লক) করবেন, যদি দরকার পড়ার মত ঘটনা ঘটে? এক্ষেত্রে আপনার প্রক্রিয়াটি কি, অ-প্রশাসক'কে ব্লক করার 'মতই' হবে?   উত্তর - উইকিপিডিয়ার সকল প্রশাসকগণ এক এক জন অভিজ্ঞ ব্যবহারকারী, তাঁরা উইকিপিডিয়ার নীতিমালা সম্পর্কে অবশ্যই অবগত রয়েছেন। ফলে আমি মনে করি 'কোন প্রশাসককে বাধাদান করতে হবে' এমন পরিস্থিতির সম্ভাবনা কম। তবে যদি এমন কিছু ঘটে তবে তা আমি প্রশাসকদের আলোচনাসভায় তুলে ধরব। এর পরে আলোচনার মাধ্যমে সিদ্ধান্তের গ্রহণ করা হবে।   ২: ধরুন কোন ফুটবল খেলোয়াড়ের ছোট আকারের (ছোট নিবন্ধ/স্ট্যাব) একটি নিবন্ধের অপসারণ প্রস্তাবনা চলছে। প্রস্তাবক বলেছেন যে নিবন্ধটি 'উল্লেখযোগ্যতার নীতিমালা' পুরো করেনি। তবে ৪ জন ভোট দিয়েছেন যে; 'উল্লেখযোগ্য খেলোয়াড়ের (NFOOTY)' নীতিমালা পুরো হয়েছে। আপনি দেখলেন, নিবন্ধটির তথ্যসূত্র হিসেবে শুধুমাত্র প্রাথমিক উৎস দেয়া হয়েছে তবে 'উল্লেখযোগ্য খেলোয়াড় (NFOOTY)' পুরো করেছে। এদিকে, আর কেউ কোন অতিরিক্ত তথ্যসূত্র'ও দেয়নি। অপসারণ লগসমূহ (এএফডি) পরিদর্শনের সময় প্রশাসক হিসেবে এটি আপনার নজরে এলে আপনি কি কোন পদক্ষেপ নেবেন? নিলে কোনটি, ব্যাখ্যা করুন?  উত্তর - খুবি সুন্দর প্রশ্ন। উত্তর প্রদানের চেষ্টা করছি।  কোন ব্যবহারকারী নিবন্ধ অপসারণের জন্য প্রস্তাবনা উত্থাপন করলে, তা নিয়ে আলোচনা চলবে। তবে মনে রাখতে হবে নিবন্ধের তথ্য বা তথ্যসূত্র নিবন্ধের উল্লেখযোগ্যতার একমাত্র মাপকাঠি নয়। নিবন্ধের তথ্যসূত্র সমূহ নিবন্ধের উল্লেখযোগ্যতা প্রদানে অক্ষম হলেও নিবন্ধকে 'উল্লেখযোগ্য নয়' তা বলা যাবে না। এর জন্য আমাদের মনে রাখতে হবে -  উল্লেখযোগ্যতার নির্দেশাবলী একটি নিবন্ধের মধ্যে থাকা বিষয়বস্তুর জন্য প্রযোজ্য হবে না, উল্লেখযোগ্যতা উপযুক্ত উৎসের অস্তিত্বের উপর ভিত্তি করে নির্ধারিত, নিবন্ধের ভিতর উৎসের অবস্থার উপর ভিত্তি করে নয় ও নিবন্ধের বিষয়বস্তু উল্লেখযোগ্যতা নির্ধারণ করে না। ফলে একটি নিবন্ধের বিষয় উল্লেখযোগ্য হতে পারে যদি এমন উৎস বিদ্যমান থাকে, এমনকি যদি তাঁদের নাম এখনও অভিহিত না করা হয়েও থাকে। যদি এটি মনে হয় স্বতন্ত্র উৎসগুলিতে কোন বিষয়ের জন্য উল্লেখযোগ্য কভারেজ পাওয়া যাবে, তবে তা উল্লেখযোগ্যতা অভাব কারণ দেখিয়ে মুছে ফেলা অনুপযুক্ত। তবে,একটি নিবন্ধের উল্লেখযোগ্যতার প্রশ্ন উঠলে এবং দীর্ঘ সময় ধরে নির্দিষ্ট উত্তর না পাওয়া গেলে (শুধু সূত্র আছে বলা যথেষ্ট নয়, সেটি দিতেও হবে) ধরে নেওয়া যায় যে সেটির উল্লেখযোগ্যতা নেই।   ৩: এই প্রশ্নটি 'স্বার্থের সংঘাত' এবং বিশেষ করে 'পেইড এডিটিং' সমন্ধে। নির্দিষ্ট বিষয়ে কয়েকটি সম্পাদনার ঘটনার পর একজন সম্পাদক বলছেন যে, আসলে বিষয়টি সমন্ধে তার কোন স্বার্থের সংঘাত নেই, কিন্তু তবুও ঐ বিষয়ে তার সম্পাদনাগুলো নিয়ে প্রশ্ন উঠেছে। এক্ষেত্রে কোন প্রশাসকের, কিভাবে তার 'কর্মকাণ্ড' (সকপাপেটিং, মেটাপাপেটিং বিষয়ে সন্দেহ) এবং 'আস্থা রাখা' নীতির মধ্যে ভারসাম্য করা উচিৎ?  উত্তর - উইকিপিডিয়া তথ্য-প্রমান নির্ভর। ফলে কোন ব্যক্তির বিরুদ্ধে স্বার্থের সংঘাত অথবা 'পেইড এডিটিং' নিয়ে অভিযোগ   উত্থাপিত হলেও সেই অভিযোগ সত্য হিসাবে প্রমাণিত হয় না, যতক্ষণ না সেই অভিযোগের সপক্ষে কোন সঠিক প্রমান না পাওয়া যায়। এছাড়া আস্থা রাখুন নীতিমালায় প্রথমেই বলা হয়েছে যে আস্থা রাখা যেকোনো উইকির তথা উইকিপিডিয়ার মৌলিক নীতিগুলির একটি। যেহেতু যে কেউই উইকিপিডিয়া সম্পাদনা করতে পারেন, তাই প্রাথমিক ভাবে এটা ধরে নেওয়া হয় যে সবাই চেষ্টা করছেন এই প্রকল্পটিকে সাহায্য করতে। আর এটা সত্যি না হলে উইকিপিডিয়ার মত একটি প্রকল্প কোনোদিনই সফল হতে পারতো না, বরং শুরুতেই শেষ হয়ে যেতো। ফলে অভিযোগের সপক্ষে উপযুক্ত তথ্য-প্রমান না পাওয়াগেলে, আমি শুধু মাত্র অভিযোগের ভিত্তিতে কোন সম্পাদকের বিরুদ্ধে কোন ব্যবস্থা গ্রহণ করব না, বরঞ্চ আমি 'আস্থা রাখা' নীতি গ্রহণ করব।    ৪: যদি এমন ঘটনার সম্মুখীন হন যে, নিবন্ধের তথ্যকে 'সম্পূর্ণ সত্য!'; রাখার জন্য উইকিপিডিয়া'র কোন একটি 'নীতিমালা' আপনাকে ভঙ্গ করতে হবে; আপনি কি তা করবেন? --০১:১৭, ২৬ এপ্রিল ২০২১ (ইউটিসি) উত্তর - উইকিপিডিয়ায় কোন তথ্য প্রদানের ক্ষেত্রে তিনটি মূল বিষয় লক্ষ্য রাখা হয়। সেগুলি হল - নির্ভরযোগ্য উৎস, যাচাইযোগ্যতা ও নিরপেক্ষ দৃষ্টিভঙ্গি। ফলে তথ্য সত্য হলেও এই তিনটি নীতিমালায় উত্তীর্ণ হতে হবে। যদি নীতিমালায় উত্তীর্ণ না হয়, তা হলে আমি সেই তথ্য রাখার পক্ষে নই। কারণ কোন তথ্য সত্য আর কোন তথ্য ভুল তা ঠিক করবে উপরে উল্লেখিত নীতিমালাসমূহ।    আবেদনকারীর প্রতি শাকিল হোসেন-এর প্রশ্ন  শুভেচ্ছা নিবেন, বাংলা উইকিপিডিয়ায় আপনার অবদান প্রশংসনীয়। তবে প্রশাসকের আবেদনের ক্ষেত্রে আমার কিছু প্রশ্ন রয়েছে:  ১: আপনি কি কখনো কোন ব্যবহারকারীর সাথে ​বিরোধিতায় জড়িয়েছিলেন বা কোন ব্যবহারকারীর সাথে মতবিরোধ হয়েছিল? হলে কীভাবে তা প্রতিকার করেছিলেন? ভবিষ্যতে এরকম কোন অবস্থার সম্মুখীন হলে কিভাবে মিটাবেন? উত্তর- কোন ব্যবহারকারীর সঙ্গে বিরোধিতায় জড়িয়েছি বা কোন ব্যবহারকারীর সাথে মতবিরোধ হয়েছি, এমন ঘটনা আমার সাথে খুব একটা ঘটেনি। তবে একটা ঘটনা বলতে চাই - বাংলার সংস্কৃতি নিবন্ধে আমার সম্পাদনা জন্য একজন ব্যবহারকারী মতবিরোধ হয়েছিল। তবে উক্ত ব্যবহারকারী আমার সঙ্গে সামাজিক মাধ্যমে যোগাযোগ করেন এবং বিষয়টি বিস্তারিত ভাবে বলেন। তাঁকে আমিও আমার মতামত বোঝাতে সক্ষম হই এবং মতবিরোধের নিষ্পত্তি ঘটে। উক্ত ব্যবহারকারী বর্তমানে বাংলা উইকিপিডিয়ার একজন সক্রিয় প্রশাসক।      ২:  বাংলা উইকিপিডিয়ায় এমন একটি পরিবেশ সৃষ্টি হয়েছে যেখানে মৌলিক নিবন্ধ তৈরি করতে নিরুৎসাহিত করা হয় অথচ বাংলাদেশ ও ভারতের এমন কিছু বিষয়াদি রয়েছে যা নিয়ে মৌলিক নিবন্ধ লেখা যায়। এই অবস্থা থেকে উত্তরণের জন্য সম্প্রদায়ের কি করা উচিত ও ভবিষ্যতে একজন প্রশাসক হিসেবে এই বিষয়ে আপনার পদক্ষেপ কি হবে? উত্তর- উইকিপিডিয়ার উল্লেখযোগ্যতা নীতি অনুযায়ী সকল নিবন্ধকে উল্লেখযোগ্যতার শর্ত সম্পূর্ণ করতে হবে। আপনি বলেছেন বাংলা উইকিপিডিয়ায় এমন একটি পরিবেশ সৃষ্টি হয়েছে যেখানে মৌলিক নিবন্ধ তৈরি করতে নিরুৎসাহিত করা হয় অথচ বাংলাদেশ ও ভারতের এমন কিছু বিষয়াদি রয়েছে যা নিয়ে মৌলিক নিবন্ধ লেখা যায়, কিন্তু মনে রাখতে হবে মৌলিক নিবন্ধসমূহকেও স্বতন্ত্র পাতা তৈরি করার শর্ত সম্পূর্ণ করতে হবে। আর যদি শর্ত সম্পূর্ণ করে, তা হলে নিরুৎসাহিত করার কোন প্রশ্নই আসে না।  হা, লেখা যায় অথচ এই নিরুৎসাহের কারণে সম্পাদকগণ এইদিকে পা বাড়ান না, ভবিষ্যতে একজন প্রশাসক হিসেবে এই বিষয়ে আপনার পদক্ষেপ কি হবে? কীভাবে উৎসাহিত করবেন  —শাকিল  হোসেন আলাপ ১৩:২৯, ২৬ এপ্রিল ২০২১ (ইউটিসি)  মৌলিক নিবন্ধ হিসাবে সকল শর্ত পূর্ণ করলে, আমি মৌলিক নিবন্ধ তৈরির পক্ষে থাকবো।    ৩: বাংলাদেশের গ্ৰাম সম্পর্কিত নিবন্ধের ক্ষেত্রে বাংলা উইকিপিডিয়ায় একধরনের বৈষম্য লক্ষ্য করা যায়, যেমন ভারত বা অন্যান দেশের গ্ৰাম সম্পর্কিত অনুবাদকৃত নিবন্ধ হলে তা বিনাপ্রশ্নে রেখে দেওয়া হয় অথচ বাংলাদেশের গ্ৰাম হলে তা অপসারণ প্রস্তাবনা বা দ্রুত অপসারণ প্রক্রিয়ার মাধ্যমে অপসারণ করা হয়। ভবিষ্যতে এই অবস্থা থেকে বাংলা উইকিপিডিয়াকে বের করে আনতে আপনার পদক্ষেপ কি হবে? উত্তর- আমার জানা মতে বাংলা উইকিপিডিয়ায় গ্রাম সম্পর্কিত নিবন্ধ লিখতে নিরুৎসাহিত করা হয়। তবে ঐতিহাসিক গুরুত্বপূর্ণ গ্রামসমূহের নিবন্ধ বাংলা উইকিপিডিয়ায় লেখা হয়। ইংরেজি উইকিপিডিয়ায় আইন দ্বারা স্বীকৃত স্থানের নিবন্ধ লেখা যায়। ভারত বা বাংলাদেশের গ্রাম সম্পর্কিত তথ্য মূলত জনগণনা থেকে পাওয়া সম্ভব, তা ছাড়া অন্য উৎস থেকে তথ্য পাওয়া প্রায় সম্ভব নয়। আর সকল গ্রাম সম্পর্কে বিস্তারিত তথ্য নেই। ফলে গ্রাম সম্পর্কিত নিবন্ধসমূহ ক্ষুদ্র নিবন্ধে পরিণত হওয়ার সম্ভাবনা বেশি।    ৪: আপনার নিরীক্ষক অধিকারটি থাকলেও সর্বশেষ কোন অমিমাংসিত সম্পাদনা পর্যালোচনা করেছেন প্রায় দেড় বছর পূর্বে। ফাইল স্থানান্তরকারী অধিকার থাকলেও তা সর্বশেষ ব্যবহার করেছেন প্রায় পাঁচ মাস পূর্বে (আপনার নিজের আপলোডকৃত ফাইলে)। দীর্ঘদিন ধরে আপনার একাউন্টের সাথে রোলব্যাক অধিকার যুক্ত থাকলেও আপনি এটি ব্যবহার করেছেন মাত্র ৪ বার। এখন আমার প্রশ্ন হলো সম্প্রদায় কীভাবে নিশ্চিত হবে প্রশাসক অধিকারটির যথাযথ ব্যবহার আপনি করবেন বা অধিকারটি আপনার কাছে শোপিচ-এর ন্যায় হয়ে যাবে না। উত্তর- অবশ্যই প্রশাসক অধিকারটির যথাযথ ব্যবহার করব। আর অধিকারটি শোপিচ-এর ন্যায় হয়ে যাওয়া সম্ভব নয়। কারণ প্রশাসকত্ব পর্যালোচনা করা হয়। ফলে প্রশাসক অধিকারটি কখনই চিরস্থায়ী নয়। আমি প্রশ্নটির বিস্তারিত উত্তর আশা করছি, যেখানে বর্তমানে থাকা অধিকারের ই যথার্থ ব্যবহার হচ্ছে না সেখানে প্রশাসক টুলসের আরও অতিরিক্ত দায়িত্ব সহযোগে আপনার কার্যক্রম শুধুমাত্র অপসারণ লগেই সীমাবদ্ধ থাকবে কিনা। তাছাড়া সম্প্রদায় নিশ্চয়ই এমন কোন প্রশাসক চাইবে না যিনি অধিকার রক্ষার্থে শুধুমাত্র কোটা পূর্ণ করে অবদান রাখবেন। একজন অভিজ্ঞ ব্যবহারকারী মাত্রই জানেন কথিত এই কোটা পূর্ণ করা কতটা সহজ; এর মাধ্যমে কতদিন পর্যন্ত অধিকার ধরে রাখা যায়  —শাকিল  হোসেন আলাপ ১৩:২৯, ২৬ এপ্রিল ২০২১ (ইউটিসি)  না। আমি প্রশাসক অধিকার শুধু মাত্র 'অপসারণ লগ' বা কোটা পূর্ণ কররা মধ্যে সীমাবদ্ধ রাখব না। অবশ্যই সম্পূর্ণরূপে প্রশাসনিক অধিকার প্রয়োগের কাজ করব।    আবেদনকারীর প্রতি ShazidSharif-এর প্রশ্ন  প্রথমেই বাংলা উইকিপিডিয়ায় আপনার অক্লান্ত পরিশ্রমের জন্য আপনাকে ধন্যবাদ জানাই। দয়া করে নিচের প্রশ্নগুলোর উত্তর দিন:  ১:মনে করুন কোনো সাম্প্রতিক স্পর্শকাতর নিবন্ধে একই আইপি ঠিকানা থেকে বিভিন্ন সময়ে ধ্বংসাত্মক সম্পাদনা চালানো হচ্ছে। এখন যদি আপনি আইপি ঠিকানাকে বাঁধা দেন তবে এটি যদি শেয়ার আইপি হয় তবে বিভিন্ন ব্যবহারকারীদের উপর এর প্রভাব পড়বে। আবার তাকে সতর্ক না করলেও বিপদজনক অবস্থা সৃষ্টি হতে পারে। এমতাবস্থায় আপনি কি করবেন বা বাঁধা দিলে কত মেয়াদে বাঁধা দিবেন? উত্তর- কোন ব্যবহারকারী ধ্বংসাত্মক সম্পাদনা চালাতে থাকলে, উক্ত ব্যবহারকারীকে সতর্ক করে আলাপ পাতায় বার্তা প্রদান করব এবং নিবন্ধ বা নিবন্ধসমূহকে পূর্বের অবস্থায় ফিরিয়ে দেব। এই কাজ পুনরায় করলে, ২-৪ দিনের জন্য বাধাদান করব।    অনুগ্রহ করে জানাবেন কি, কীভাবে আইপি ঠিকানাকে "সতর্ক করে আলাপ পাতায় বার্তা প্রদান" করবেন? (প্রশ্নটা যেহেতু আইপি ঠিকানা সম্পর্কিত) ≈ MS Sakib  «আলাপ»  ০৬:২৩, ২৭ এপ্রিল ২০২১ (ইউটিসি)  উপরের উত্তরটি আমি ব্যবহারকারীর জন্য বলেছিলাম। তবে আইপি ঠিকানায় বাধাদান খুবই সংবেদনশীল বিষয়। আইপি ঠিকানায় অনির্দিষ্টকালের জন্য বাধাদান না করাই ঠিক। তবে কোন শেয়ার আইপি ঠিকানাটি থেকে ধ্বংসাত্মক সম্পাদনা চালালে, সেই ঠিকানাকে বাধাদানের ক্ষেত্রে বাধাদানের কারণ হিসাবে টেমপ্লেট:Anonblock ব্যবহার করব।    ২:মনে করুন একজন খুবই সক্রিয় ব্যবহারকারী যেকোন কারনেই হোক উইকিপিডিয়ায় বাঁধাযোগ্য হতে পারে এমন অবস্থায় পৌছেছে। এমতাবস্থায় আপনি কিভাবে অগ্রসর হবেন? উত্তর- উইকিপিডিয়ায় সকলের ক্ষেত্রেই নীতিমালা সমান। ফলে সক্রিয় ব্যবহারকারী হলেও অতিরিক্ত সুবিধা প্রদান সম্ভব নয়। তাঁকে অবশ্যই আলাপ পাতায় বার্তা দিয়ে বিষয়টি জানাবো বা সতর্ক করব। আশা রাখবো 'সক্রিয় ব্যবহারকারী' বিষয়টি বুঝতে সক্ষম হবেন। যদি তারপরেও সতর্ক না হন, তা হলে তাঁকে বাধাদানের কাজ শুরু করব।    আবেদনকারীর প্রতি Yahya-এর প্রশ্ন  স্বেচ্ছাসেবী হিসেবে দীর্ঘদিন ধরে অসাধারণ কাজ করে যাওয়ায় শুভেন্দু দাকে ধন্যবাদ। বাংলা উইকিপিডিয়ায় একাধিক প্রশাসক সক্রিয় থাকলেও প্রশাসনিক কাজ অনেকটা নির্জীব। কখনও কখনও দ্রুত অপসারণযোগ্য নিবন্ধ প্রস্তাবনার পর দুই-তিন দিন পর্যন্ত পরে থাকে। যার ফলে অনেকেই স্ক্রিনশট নিয়ে সোশ্যাল মিডিয়ায় বাংলা উইকিপিডিয়ার বিরুদ্ধে অপপ্রচার চালায়। আশা করি, একজন নতুন প্রশাসক আসলে এ কাজে গতি আসবে। শুভেন্দুদা, উপরে আলোচনার ভিত্তিতে আমার দুটো প্রশ্ন-  ১: ধরুন, একজন ব্যবহারকারী অর্থের বিনিময়ে একটি নিবন্ধ তৈরি করলো এবং সেটি প্রমাণিত হওয়ায় তাকে বাঁধাও প্রদান করা হলো। এখন যে নিবন্ধটি অর্থের বিনিময়ে তৈরি করা হলো, সেটার ব্যাপারে আপনার সিদ্ধান্ত কী হবে? উত্তর- যে হেতু ব্যবহারকারী উইকিপিডিয়া বহির্ভূত কাজ বা উইকিপিডিয়া নীতিমালা লঙ্ঘন করে নিবন্ধটি তৈরি করেছেন, সেই জন্য আমি নিবন্ধটি অপসারণের পক্ষপাতী। কারণ তিনি অর্থের বিনিময়ে নিবন্ধ লেখার সময়ে নিরপেক্ষ ভাবে নিবন্ধ লিখতে সক্ষম হতে পারবেন না। সেই সাথে স্বার্থের সংঘাত নীতিমালা অনুসারে উক্ত নিবন্ধ বা সম্পাদনা অপসারণ করব।    ২: একজন অভিজ্ঞ ব্যবহারকারী কোনও আলোচনায় অন্য ব্যবহারকারীকে ব্যক্তিগত আক্রমণ/অসৌজন্যমূলক আচরণ করলে সেক্ষেত্রে কী আপনি শুধু বুঝিয়ে-শুনিয়ে মিটিয়ে ফেলার চেষ্টা করবেন নাকি কোনও প্রশাসনিক ব্যবস্থাও গ্রহণ করবেন?— ইয়াহিয়া (আলাপ • অবদান) - ০৮:২২, ২৬ এপ্রিল ২০২১ (ইউটিসি)  উত্তর- চূড়ান্ত ব্যক্তিগত আক্রমণের ক্ষেত্রে (অথবা জাতি, ধর্ম, লিঙ্গ ও বর্ণ সহ) আক্রমণকারীর দ্বারা মন্তব্যটি প্রত্যাহার না করা হলে, তাঁকে অবিলম্বে অনির্দিষ্টকালের জন্য বাধাদান করা হবে।   কম ব্যক্তিগত আক্রমণের ক্ষেত্রে, বিষয়টি নিয়ে সতর্কতা করব। সতর্কতা থাকা সত্ত্বেও যদি কম ব্যক্তিগত আক্রমণ অব্যাহত থাকে তবে প্রথমে ২৪ ঘন্টার জন্য বাধাদান করব এবং এর পরে ক্রমবর্ধমানে বাধাদান বৃদ্ধি পাবে।    আবেদনকারীর প্রতি রিয়াজের প্রশ্ন  বাংলা উইকিপিডিয়ায় আপনার অবদানের জন্য আন্তরিক ধন্যবাদ। আপনার প্রতি আমার কিছু প্রশ্ন:   ১। প্রশাসকের কোন দায়িত্বটাকেই আপনি সবচেয়ে গুরুত্বপূর্ণ মনে করেন এবং কেন? উত্তর - আমি মনে করি, নিরপেক্ষতা বজায় রাখা হল একজন প্রশাসকের সবচেয়ে গুরুত্বপূর্ণ দায়িত্ব। কারণ একজন প্রশাসকের কাছে সম্প্রদায় থেকে অহরহ বিভিন্ন বিষয়ে নালিশ, পরামর্শ প্রদান অথবা নিষ্পত্তি সহ বহু অনুরোধ আসে। এই সকল কাজ প্রশাসকে সম্পূর্ণ করতে হয়। ফলে সঠিক ও সত্য নির্বাচনের জন্য একজন প্রশাসককে সব সময় নিরপেক্ষ থাকতে হয়। এছাড়া সঠিক ভাবে উইকিপিডিয়ার নীতিমালা অনুসরণ কররা জন্যও একজন প্রশাসকে অবশ্যই নিরপেক্ষ থাকতে হয়।     ২। একজন প্রশাসক যেকোনো ব্যবহারকারীকে বাধাদান করলেন কিন্তু ওনার বাধাদান আপনি যৌক্তিক মনে করছেন না। সেক্ষেত্রে উক্ত ব্যবহারকারীকে বাধামুক্ত করার জন্য প্রশাসক হিসেবে আপনি কি করতে পারেন? উত্তর - কোন প্রশাসকের বাধাদান আমার কাছে যৌক্তিক মনে না হলে আমি আমার মতামত ও তথ্য-প্রমান উক্ত প্রশাসকের কাছে তুলে ধরব। এর পরে অবশ্যই আলোচনার মাধ্যমে বিষয়টি (ব্যবহারকারীকে বাধামুক্ত) নিষ্পত্তি হবে বলে আমি বিশ্বাস করি।   ৩। আপনার অবদান দেখে বুঝা যায় উইকিপিডিয়া নামস্থানে সম্পাদনা কম ও মূল নামস্থানে সম্পাদনা বেশি। কিন্তু একজন প্রশাসকের উইকিপিডিয়া নামস্থানের বিভিন্ন আলাপ আলোচনা সম্পর্কে ধারণা বা অভিজ্ঞতা থাকা জরুরি বলে মনে করি। কারণ, উইকিপিডিয়া নামস্থানে রয়েছে অপসারণ প্রস্তাবনার আলোচনা, প্রশাসকের আলোচনাসভা।  আপনি প্রশাসক হলে উইকিপিডিয়া নামস্থানে আপনার অংশগ্রহণ কি বাড়বে? আবার সেখানে বেশি সময় দিতে গিয়ে মূল নামস্থান থেকে দূরে সরে যাবেন না তো? তুলনামূলক বাংলা উইকিপিডিয়া ছোট হওয়ায় মূল নামস্থানে প্রশাসকসহ সকল ধরনের ব্যবহারকারীর অংশগ্রহণ কাম্য।  উত্তর - প্রশাসক অধিকার লাভ করি বা না করি - ভবিষ্যৎয়ে আমি উইকিপিডিয়া নামস্থানে অবশ্যই অংশগ্রহ্ন বৃদ্ধি করব।   না, মূল নামস্থান থেকে দূরে সরে সরে যাবনা। যথাসম্ভব মূল নামস্থানে কার্যক্রম চালু রাখবো।   ৪। একজন প্রশাসক হিসেবে নবাগতদের কাছ থেকে পাওয়া অপ্রত্যাশিত আচরণ (যেমন: খারাপ ব্যবহার) কীভাবে মোকাবেলা করবেন?  উত্তর - উইকিপিডিয়াতে ধরেই নেওয়া হয়, সকলেই উইকিপিডিয়ায় সাহায্য প্রদানের জন্য এসেছেন। আর নবাগতদের ক্ষেত্রে ভুল হওয়া স্বাভাবিক (আচরণগত ভুল সহ)। ফলে প্রথমেই কোন কঠিন সিদ্ধান্ত গ্রহণ করব না। তাকে অবশ্যই আলাপ পাতায় উইকিপিডিয়ার আচরণগত নীতিমালা (ভদ্রতা) সম্পর্কে অবহিত করব।   ৫। ধরেন আপনি কোনো কারণে প্রশাসক হতে পারেন নি, প্রশাসক হতে না পারার আক্ষেপের কারণে কি আপনি উইকি থেকে দূরে সরে যাবেন? কেন? উত্তর - না। প্রশাসক হতে না পারার আক্ষেপে উইকিপিডিয়া থেকে দূরে যাওয়ার কোন প্রশ্নই নেই। তবে একটা সময়ে সকলকেই উইকিপিডিয়া থেকে বিরতি নিতে হবে, কালের নিয়মে।    আবেদনকারীর প্রতি শেখ-এর প্রশ্ন  বাংলা উইকিপিডিয়ায় এখনও পর্যন্ত অক্লান্তভাবে যেভাবে অবদান রেখে চলেছেন, তা নিঃসন্দেহে প্রশংসার দাবি রাখে। তবে প্রশাসকের আবেদনের ক্ষেত্রে আমার কিছু প্রশ্ন রয়েছে: আশাকরি উত্তর দিবেন।   ১: আপনার মতে, উইকিপিডিয়ার সবচেয়ে গুরুত্বপূর্ণ নীতি বা গাইডলাইন কী এবং কেন? উত্তর- উইকিপিডিয়ায় সকল নীতিমালাই গুরুত্বপূর্ণ। তবে আমার কাছে নিরপেক্ষ দৃষ্টিভঙ্গি নীতিটি সবচেয়ে গুরুত্বপূর্ণ বলে মনে করি। এই একটি নীতি আপনাকে প্রায় উইকিপিডিয়ার সকল নীতিকে মানতে বাধ্য করবে। কারণ উইকিপিডিয়ার যে কোন নীতি সঠিক ভাবে মানতে হলে আপনাকে অবশ্যই নিরপেক্ষ দৃষ্টিভঙ্গি গ্রহণ করতে হবে।     ২: WP:IGNORE কী, এবং আপনি কখন এটি ব্যবহার করতে ইচ্ছুক? এবং কেন করবেন? বা করবেন না? উত্তর- নীতিটি হল - যদি কোন নীতিমালা উইকিপিডিয়ার রক্ষনাবেক্ষণ অথবা মানোন্নয়ন করতে আপনাকে বাধাগ্রস্ত করে, তবে তা উপেক্ষা করুন। ফলে আমি প্রয়োজন ও পরিস্থিতি অনুসারে নীতিটি ব্যবহারের পক্ষে।    ৩: ধরুন ব্যবহারকারী: ক আপনার আলাপ পাতায় একটি বার্তা দিয়েছে যে, ব্যবহারকারী: খ এবং ব্যবহারকারী: জ একটি নিবন্ধ প্রত্যেকে তাদের নিজস্ব পছন্দসই সংস্করণে সামনে পিছনে ফিরিয়ে দিচ্ছে, তাদের দু'জনেরই তথ্য সঠিক সুত্র থেকে নেয়া। কিন্তু একটি আরেকটির বিপরীত। এমতাবস্থায় আপনি কি পদক্ষেপ নেবেন? নাকি এড়িয়ে যাবেন। উত্তর - এই ক্ষেত্রে খ ও গ ব্যবহারকারীকে সম্পাদনা বন্ধ রাখার জন্য অনুরোধ করব এবং সম্পাদনায় ব্যবহৃত তথ্যের উৎস ব্যতীত অন্য কোন তথ্যসূত্রের অনুসন্ধান চালাবো। নিরপেক্ষতা আনয়নের উদ্দেশ্যে তৃতীয় মতামতের খোঁজ চালাবো। এর পরেও যদি তাঁরা একে অপরের সম্পাদনা পিছনে ফিরিয়ে দিতে থাকে, তা হলে তিনটি প্রত্যাবর্তন নিয়ম অনুসরণ করব। যদি দেখি তাঁরা নিয়ম বা নীতিটি লঙ্ঘন করেছে, তা হলে তাঁদের ২৪ ঘণ্টার জন্য বাধাদান করব। এর পরের উক্ত কার্যক্রম চালু থাকলে বাধাদানের মেয়াদ বৃদ্ধি পাবে।    ৪: নিবন্ধ তৈরিতে আপনি উল্লেখ করার মত অবদান রেখেছেন। তাই, আপনার অভিজ্ঞতা থেকে জানতে চাই। বাংলা উইকিপিডিয়ায় শিক্ষা প্রতিষ্ঠান বিষয়ক নিবন্ধ তৈরি নিয়ে সুনির্দিষ্ট কোন নীতিমালা আছে কী? ব্যাখ্যা করুন। না থাকলে এ বিষয়ক নীতিমালার প্রয়োজন আছে বলে মনে করেন? যদি তাই হয় তাহলে নীতিমালা কি রকম হওয়া উচিত?  উত্তর - অবশ্যই, বাংলা উইকিপিডিয়ায় শিক্ষা প্রতিষ্ঠান বিষয়ক নিবন্ধ তৈরি নিয়ে সুনির্দিষ্ট নীতিমালা রয়েছে। কোন শিক্ষা প্রতিষ্ঠান বিষয়ক নিবন্ধ তৈরির ক্ষেত্রে লক্ষ্য রাখতে হবে নিবন্ধটি যেন উল্লেখযোগ্যতা (সংস্থা ও কোম্পানি) ও উল্লেখযোগ্যতার সাধারণ সূচক নীতি দুটি সম্পূর্ণ করে।    ৫: ধরুন কোন অভিজ্ঞ ব্যবহারকারী কোন বিশেষ অধিকারের জন্য আবেদন করেছেন। এমতাবস্থায় সম্প্রদায় কর্তৃক বিভিন্ন প্রশ্নের সম্মুখীন হয়েছেন বলে, কিছুদিন আবেদন উন্মুক্ত রেখে প্রশ্নের উত্তর না দিয়েই তিনি আবেদন প্রত্যাখ্যান করেছেন। আমার প্রশ্ন হলো, আপনি কি মনে করেন না? তিনি সম্প্রদায়ের সহিত তামাসা করেছেন। যদি তাই মনে করেন, তাহলে সম্প্রদায় কর্তৃক তার প্রতি কি পদক্ষেপ নেয়া উচিত বলে মনে করেন।  আর যদি তা না হয় (সম্প্রদায়ের সহিত তামাসা করেননি) তাহলে এরকম মনে করার কারণ কি? ব্যাখ্যা করুন।  ধন্যবাদান্তে — SHEIKH (আলাপন) ১২:২১, ২৬ এপ্রিল ২০২১ (ইউটিসি) উত্তর - উইকিপিডিয়ায় তথ্য-প্রমাণই সব। ফলে আমার কাছে যদি উপযুক্ত কোন তথ্য-প্রমান না থকে, তা হলে আমি ধারনা বা অনুমানের ভিত্তিতে কোন সিদ্ধান্ত গ্রহণের পক্ষপাতি নই।    আবেদনকারীর প্রতি মো. সাদমান ছাকিবের প্রশ্ন    ১: নতুন নিবন্ধ প্রণেতা হিসেবে আপনি বাংলা উইকিপিডিয়ার একজন শীর্ষস্থানীয় অবদানকারী। কিন্তু প্রশাসকত্ব মানেই হচ্ছে মূল নামস্থান ব্যতিত অন্যান্য কাজের চাপ বেড়ে যাওয়া। এটি আপনার নিবন্ধ তৈরির ক্ষেত্রে কতটা প্রভাব পড়বে? আর প্রভাব কেমন হবে? উত্তর- প্রশাসকত্ব মানেই হচ্ছে মূল নামস্থান ব্যতিত অন্যান্য কাজের চাপ বেড়ে যাওয়া- এই কথাটি একদম ঠিক। কাজের চাপ অবশ্যই বৃদ্ধি পাবে। তবে দুটি ক্ষেত্রেই নিজের সর্বোচ্চ সক্ষমতার সাথে কাজ করা চেষ্টা চালাবো। অবশ্য শুধু প্রশাসক অধিকার নয়, হয়তো সময় ও পরিস্থিতি কারণে কোন এক দিন নিবন্ধ তৈরি থেকে বিরতি নিতে হবে বা উইকিপিডিয়া থেকেই বিরতি নিতে হবে। এটাই সত্য।    ২: আপনার অবদান পর্যালোচনা করে দেখা যাচ্ছে, নিবেদিত প্রাণ অবদানকারী হিসেবে আপনার অ্যাকাউন্টে অনেক অধিকার সংযুক্ত থাকলেও, সেগুলো ব্যবহার করেননি বললেই চলে। অর্থাৎ মনে হচ্ছে যেন, নামের পাশে  রোলব্যাকার, নিরীক্ষক, ফাইল স্থানান্তরকারী এসব অধিকার দেখানোর (শো অফ) জন্যই আবেদন করা হয়েছিল। আপনি প্রশাসকত্ব পেলে সেটাও যে এরকম হবে না, সেটা আপনি সম্প্রদায়কে কীভাবে আশ্বস্ত করবেন? উত্তর- আমার কাছে অধিকার দেখানোর (শো অফ) কথাটা খুবই কষ্টদায়ক। তবে উইকিপিডিয়া যেহেতু তথ্য-প্রমান নির্ভর ফলে কষ্ট বা খারাপ লাগার পরিবর্তে স্বীকার করছি যে রোলব্যাকার, নিরীক্ষক, ফাইল স্থানান্তরকারী হিসাবে আমার আরও কাজ করা প্রয়োজন ছিল। তবে অধিকারসমূহ যে শুধু শো অফ ছিল, তা মানতে পারছি না।    ধন্যবাদ। আমার মনে হচ্ছে, একজন নিবেদিত প্রাণ অবদানকারী হিসেবে আপনি এই প্রশ্নের প্রথম অংশের একদম যথাযথ জবাব দিয়েছেন। তবে শেষ অংশ অর্থাৎ, আপনি প্রশাসকত্ব পেলে সেটাও যে এরকম হবে না, সেটা আপনি সম্প্রদায়কে কীভাবে আশ্বস্ত করবেন? এই প্রশ্নের উত্তর আশা করছি। ≈ MS Sakib  «আলাপ»  ০৬:০৯, ২৭ এপ্রিল ২০২১ (ইউটিসি) , প্রশ্নটি ধরিয়ে দেওয়ার জন্য ধন্যবাদ। আমি পূর্বেই স্বীকার করেছি, উইকিপিডিয়া নামস্থান, ব্যবহারকারী আলাপ পাতায় এবং রোলব্যাকার, নিরীক্ষক ও ফাইল স্থানান্তরকারী হিসাবে আমার আরও অধিক অবদান রাখা উচিত ছিল। তবে আমি উইকিপিডিয়াতে প্রতিনিয়ত (প্রায় প্রতিদিন, অনেক সময়ে কিছু ঘণ্টার ব্যবধানে) সক্রিয় থাকি। ফলে পূর্বের কর্মকাণ্ডের ইতিহাস মাথায় রেখেই - সম্প্রদায়কে আমি আমার পক্ষ থেকে আশ্বস্ত করছি, যে ভবিষ্যৎতে আমি প্রশাসনিক কাজ সক্রিয় ভাবে চালিয়ে যাবো এবং আমার উপরে সম্প্রদায়কে ভরসা রাখতে অনুরোধ করছি।    ৩: ধরুন এই আবেদনে একজন অবদানকারী একটি অপ্রাসঙ্গিক কারণে, আরেকজন যথাযথ কারণ উল্লেখ করে বিরোধিতা করেছেন। দুই ক্ষেত্রে উইকিতে আপনার প্রতিক্রিয়া কেমন হবে? আর বিরোধিতাকারীর প্রতি আপনার মনোভাব কেমন হবে? উত্তর- যদি কেউ অপ্রাসঙ্গিক কারণে বিরোধিতা কারে, তা হলে তাঁকে অপ্রাসঙ্গিক বিষয়টি সম্পর্কে অবগত করব। আর যথাযথ কারণ সহ বিরোধিতাকারীর বিরোধিতা অবশ্যই মান্য করব।    'বিরোধিতা করা', যে কোন 'আলোচনার' থেকে সিদ্ধান্ত গ্রহণেরই অংশ। ফলে, অবশ্যই বিরোধিতাকারীর প্রতি কোন বিরূপ মনোভাব প্রকাশ করব না।    ৪''': এই আবেদন ব্যর্থ হলে আপনার তাৎক্ষণিক ও দীর্ঘমেয়াদী প্রতিক্রিয়া কেমন হবে? ≈ MS Sakib  «আলাপ»  ১৪:৪৮, ২৬ এপ্রিল ২০২১ (ইউটিসি) উত্তর- ব্যর্থ বা ব্যর্থতা হল শিক্ষা লাভেরই অংশ। ফলে ব্যর্থতা আসলে, অভিজ্ঞদের দ্বারা চিহ্নিত ভুলসমূহ সংশোধনের কাজে নিজেকে যুক্ত করব।    সমর্থন   । শুভেন্দুদা দীর্ঘ দিন ধরে বাংলা উইকিতে ভালো ও যথেষ্ট পরিমাণে অবদান রাখছেন। বাংলা উইকির উন্নতিতে অনলাইন, অফলাইন কাজেও তাঁকে জড়িত থাকতে দেখেছি। --আফতাবুজ্জামান (আলাপ) ১৫:৩৬, ২৪ এপ্রিল ২০২১ (ইউটিসি)  অকুন্ঠ  এবং শুভকামনা। — ফেরদৌস •  ২৩:২৯, ২৪ এপ্রিল ২০২১ (ইউটিসি)  দৃঢ় । প্রশাসনিক কাজে গতি বৃদ্ধির জন্য এরকম অভিজ্ঞ ব্যবহারকারীর প্রয়োজন। -ধর্মমন্ত্রী ওয়াইস আলাপ ০৭:৫৩, ২৫ এপ্রিল ২০২১ (ইউটিসি)   এবং শুভকামনা। হীরক রাজা 20px|link=User talk:Hirok Raja ১০:২৭, ২৫ এপ্রিল ২০২১ (ইউটিসি)  । শুভেন্দুদাকে তার অসাধারণ কাজের জন্য। কাপ্তান (আলাপ) ১৫:৩৬, ২৪ এপ্রিল ২০২১ (ইউটিসি)   বাংলা উইকিপিডিয়ায় আরো কয়েকজন প্রশাসক প্রয়োজন, তাহলে প্রশাসকের আলোচনাসভায় অনুরোধগুলোতে দ্রুত সাড়া পাওয়ার সম্ভাবনা বাড়বে। তবে রোলব্যাকার হলেও তাকে সাম্প্রতিক পরিবর্তন টহল দিতে দেখি না। মাঝে মাঝে সাম্প্রতিক পরিবর্তন টহল দেয়ার অনুরোধ করছি।  — AKanik 💬 ০৭:৩৪, ২৬ এপ্রিল ২০২১ (ইউটিসি)  । আমার উইকি-যাত্রার শুরুর দিকে প্রায় হাতে ধরে অনেক কিছু (আন্ত-উইকি সংযোগ, টেম্প্লেটের ব্যবহার ইত্যাদি) আমাকে শিখিয়েছেন শুভেন্দু। উনি প্রশাসক হলে নতুন উইকিপিডিয়ানরা সহায়তা পাবে-এটা আশা করাই যায়। এছাড়া অফলাইন মিটেও তাকে সক্রিয় ভূমিকা নিতে দেখেছি। বর্তমানে যারা বাংলা প্রশাসক রয়েছেন, তাদের সম্পর্কে আমার কোন অভিযোগ নেই। তবে কিছু ক্ষেত্রে হয়তো সব কাজ তারা করে উঠতে পারেন না সময়াভাবে। যেমন ১৯শে মার্চ আমি শ্রদ্ধা_জায়স্বল -য়ের আলাপ পাতায় একটি বার্তা রেখেছিলাম, সে বার্তার কোন উত্তর এখনো পাইনি। আমি জানি না সেটা সময়াভাবে নাকি উত্তর দেওয়ার যোগ্য নয় বলে উত্তর দেওয়া হয়নি। যদি সময়াভাব হয়, তাহলে বলাই যায় যে বাংলা উইকিপিডিয়াতে প্রশাসকের অপ্রতুলতা আছে। উপরে শুভেন্দুর দেওয়া সমস্ত উত্তরগুলি পড়লাম। "প্রশাসক না হতে পারলে কি আপনি উইকিপিডিয়া থেকে দূরে সরে যাবেন?" - শুভেন্দুর বাংলা উইকিপিডিয়াতে অবদান দেখার পরেও এই ধরণের প্রশ্ন কি উইকি নীতিমালা অনুমোদিত? আমার কাছে প্রশ্নটি ব্যক্তিগত আক্রমণ মনে হয়েছে। "বাংলাদেশের গ্ৰাম সম্পর্কিত নিবন্ধের ক্ষেত্রে বাংলা উইকিপিডিয়ায় একধরনের বৈষম্য লক্ষ্য করা যায়, যেমন ভারত বা অন্যান দেশের গ্ৰাম সম্পর্কিত অনুবাদকৃত নিবন্ধ হলে তা বিনাপ্রশ্নে রেখে দেওয়া হয় অথচ বাংলাদেশের গ্ৰাম হলে তা অপসারণ প্রস্তাবনা বা দ্রুত অপসারণ প্রক্রিয়ার মাধ্যমে অপসারণ করা হয়।" -- মাননীয় প্রশাসকগণ কি এই অভিযোগ মেনে নিচ্ছেন যে এখানে বৈষম্য করা হয় বাংলাদেশ ও ভারত সম্পর্কিত নিবন্ধগুলিতে? এই অভিযোগ মেনে নেওয়ার অর্থ তো বর্তমানের প্রশাসকগণ নিরপেক্ষভাবে কাজ করতে অপারগ। তাহলে এটা স্বীকার করে নেওয়াই কি উচিত নয় যে বাংলা উইকিপিডিয়াতে নিরপেক্ষ প্রশাসকের প্রয়োজন আছে? শুভেন্দু প্রশাসক হতে পারুন বা না পারুন - তাতে বাংলা উইকিপিডিয়াতে তার অবদান কোনদিনই অস্বীকার করার নয়। নিরন্তর শুভকামনা শুভেন্দুর জন্যে। Asmita comp (আলাপ)   যে প্রশ্নটি নিয়ে আপনি আপত্তি তুলেছেন সেটি নীতিমালার সাথে সাংঘর্ষিক বলে আমি মনে করি না এবং সেটি কোনো আক্রমণও নয়। প্রশাসক না হতে পারলে নিষ্ক্রিয় হয়ে যাওয়ার বিষয়টি আগে হয়েছে এবং অনেক প্রকল্পেই এমনটি হয়। তবে প্রশ্ন যারা করেন তাদের নিজস্ব চিন্তাভাবনা থেকেই করেন, তাই প্রশ্ন হিসেবে এটি কতোটা সুচিন্তিত সে বিষয়ে নানা মত আসতে পারে। আর উইকিপিডিয়ার অপসারণ প্রস্তাবনার সিদ্ধান্ত কোনো প্রশাসক নিলেও তা কিন্তু ঐ অপসারণ প্রস্তাবনায় অংশগ্রহণকারী ব্যবহারকারীদের মতামত ও যুক্তির সাপেক্ষেই নেওয়া হয়। ভারত ও বাংলাদেশ বিষয়ক নিবন্ধগুলোতে কোনো বৈষম্য আছে বলে আমি মনে করি না, এবং একই সাথে দলগতভাবে প্রশাসকরা নিরপেক্ষভাবে কাজ করছেন না সেটিও আমি মনে করি না। তবে এগুলো প্রশাসকত্বের আবেদন পাতায় আলোচনার অন্তর্ভুক্ত নয়। আপনি কোনো কর্মকাণ্ডে নিরপেক্ষতার বিষয়ে সুনির্দিষ্টভাবে অভিযোগ করতে চাইলে উইকিপিডিয়া:প্রশাসকদের আলোচনাসভায় সাদর আমন্ত্রণ। — তানভির • ১৩:০০, ২৮ এপ্রিল ২০২১ (ইউটিসি)  "ভারত ও বাংলাদেশ বিষয়ক নিবন্ধগুলোতে কোনো বৈষম্য আছে বলে আমি মনে করি না, এবং একই সাথে দলগতভাবে প্রশাসকরা নিরপেক্ষভাবে কাজ করছেন না সেটিও আমি মনে করি না।" বুঝেছি। তাহলে এই মিথ্যা ধারণার উপর ভিত্তি করে প্রশাসকের আবেদককে প্রশ্ন করা উইকির নীতিমালা অনুযায়ী সঠিক? বিশেষ করে যখন এই রকম হাইপোথেটিক্যাল/ লিডিং প্রশ্নের উত্তরের ওপর আবেদকের আবেদন বিচার করা হচ্ছে -  তখনো এরকম হাইপোথেটিক্যাল্প্রশ্ন করা নীতিসম্মত? বেশ বুঝেছি। "আপনি কোনো কর্মকাণ্ডে নিরপেক্ষতার বিষয়ে সুনির্দিষ্টভাবে অভিযোগ " -- আমার অভিযোগ নেই। উপরে একজন ব্যবহারকারী এই প্রশ্ন করেছেন, এবং তাকে কোন প্রশাসক সতর্ক করেননি, সেটা তো দেখাই যাচ্ছে। আমি একটি উদাহরণ দিয়েছিলাম একটি বার্তা সংক্রান্তে - সেটার উত্তর পেলাম না। Asmita comp (আলাপ)  আপনি প্রশ্ন নিয়ে সেসকল আলোচনা করছেন বা প্রশ্ন করছেন তার জন্য উইকিপিডিয়া আলোচনা:প্রশাসক হওয়ার আবেদন/খাঁ শুভেন্দু রয়েছে। আপনি সেখানে আলোচনা করতে পারেন। আশা করি অন্যরাও অংশ নেবেন। আর অন্যান্য যে-কোনো প্রশ্নের উত্তরের জন্য সুনির্দিষ্ট পাতায় প্রশ্নটি করুন বা আলোচনা শুরু করুন। এটি প্রশাসকত্বের আবেদনের পাতা ও সেই আবেদনের প্রেক্ষিতে মত প্রকাশের পাতা। আপনি সম্পূর্ণ যে সকল বিষয় নিয়ে আলোচনা করতে চাচ্ছেন সেজন্য সুনির্দিষ্ট পাতা আছে যার লিংক আমি আপনাকে আগেও দিয়েছি, অনুগ্রহ করে নির্দেশনাগুলো অনুসরণ করুন। — তানভির • ১৩:১১, ২৯ এপ্রিল ২০২১ (ইউটিসি)   বিরোধিতা   । শুভেন্দুদা যে দীর্ঘ সময় ধরে নিরলসভাবে অবদান রেখে চলা একজন অভিজ্ঞ উইকিপিডিয়ান সে বিষয়ে কোনো সন্দেহ নেই। উইকিপিডিয়ায় একজন প্রশাসকের অন্যতম কাজ হচ্ছে ব্যবস্থাপনা। আর এটি শুধু কারিগরী ব্যবস্থাপনা বা নিয়মিত রক্ষণাবেক্ষণেই সীমাবদ্ধ নয়, বরং এটির সাথে নীতিমালা ও নীতি নির্ধারণী বিষয়গুলোতে অবদান রাখা, ও ব্যবহারকারীদের সাথে বার্তা আদান-প্রদানের সক্রিয়তা বা মিথষ্ক্রিয়া অত্যন্তু গুরুত্বপূর্ণ। এই দুই ক্ষেত্রে শুভেন্দুদার আরও অনেক কাজ করা প্রয়োজন। বাংলা উইকিপিডিয়া সম্প্রদায় বড়ো হওয়ার সাথে সাথে এখানে নানা ধরনের জটিলতা বৃদ্ধি পেয়েছে ও পাচ্ছে। তাই প্রশাসকদের এ ধরনের সমস্যায় গ্রহণযোগ্য সিদ্ধান্ত ও ভূমিকা রাখতে এ বিষয়ক দক্ষতা ও সামর্থ্য বাড়াতে হবে, যা প্রয়োগ দল হিসেবে প্রশাসকদের গ্রহণযোগ্যতা বৃদ্ধি করবে। আর এসকল কাজের ব্যবহারিক প্রমাণ আসে বিভিন্ন জটিল বিষয়ে একজন প্রশাসক কেমন ভূমিকা রাখছেন, সমস্যা নিরসনে তাঁর ভূমিকা কতোটা ফলপ্রসূ হচ্ছে তার উপর। প্রশাসকত্বে যাঁরা আগ্রহী তাদেরও তাই এই বিষয়গুলোতে ভালো ধারণা ও সক্রিয়ভাবে অংশগ্রহণের মাধ্যমে যোগ্যতা ও দক্ষতার প্রমাণ থাকা উচিৎ বলে আমি মনে করি। আমি আশা করবো শুভেন্দুদা এসকল বিষয়ে সক্রিয় হয়ে পরবর্তীতে আবার প্রশাসকত্বের আবেদন করবেন। আমি দুঃখিত। — তানভির • ১৪:০৫, ২৬ এপ্রিল ২০২১ (ইউটিসি)   উইকিপিডিয়া নিবন্ধকেন্দ্রিক হলেও, প্রশাসনিক কাজ নিবন্ধকেন্দ্রিক নয়, বরং ব্যক্তিকেন্দ্রিক। প্রশাসনিক কাজে মিথস্ক্রিয়া ও নীতিমালার প্রয়োগ খুবই (কিংবা সবচেয়ে!) গুরুত্বপূর্ণ। প্রশাসন টুল ব্যবহার করে নিবন্ধ অপসারণের ক্ষেত্রেও একজন প্রশাসকের দক্ষতা ও অভিজ্ঞতা বাঞ্ছনীয়। তাছাড়া পৃষ্ঠার রক্ষণাবেক্ষণ, ধ্বংসপ্রবণতা রোধ, স্থানান্তর, ইত্যাদি কাজেও সক্রিয়তা আশা করা যায়। শুভেন্দুদা বাংলা উইকির অন্যতম শীর্ষস্থানীয় অবদানকারী হলেও প্রশাসক হওয়ার জন্য আকাঙ্ক্ষিত নামস্থানের সম্পাদনার হারে আশ্বস্ত হতে পারছি না। তাছাড়া অধিকার পাওয়ার পরেও সেই অধিকার ব্যবহারে নিস্পৃহতার অতীত ইতিহাসের জন্য বর্তমান আবেদনে আস্থা রেখে সমর্থন দিতে পারছি না। শুভেন্দুদা অনাগত ভবিষ্যতে অন্যান্য নামস্থানে সম্পাদনা করে অভিজ্ঞতার ঝুলি সমৃদ্ধ করবেন বলে আশা রাখি। — Meghmollar2017 • আলাপ • ০৬:৫৭, ২৭ এপ্রিল ২০২১ (ইউটিসি)  । আমার প্রশ্নের প্রেক্ষিতে শুভেন্দুদার উত্তরের জন্য ধন্যবাদ জানাই। শুভেন্দুদাকে ভার্চুয়ালভাবে চিনি একদম শুরু থেকেই। উনার নিরলস অবদান সম্পর্কেও আমি অবগত। তবে উনার অবদান দেখে আমি মনে করি একজন প্রশাসক হিসেবে অন্যান্য আরো বেশকিছু ব্যাপারে তৎপর থাকা প্রয়োজন। বাংলা উইকিপিডিয়ার প্রাণ এর অবদানকারীরা, সেখানে শুভেন্দুদার অবদান অনস্বীকার্য। তবে প্রশাসকের কার্যাবলীর মধ্যে আরো অনেক কিছু এসে যায়, যার সব এই মুহূর্তে শুভেন্দুদার মধ্যে উপস্থিত বলে আমার কাছে মনে হচ্ছে না। আমার প্রশ্নে উল্লেখিত নামস্থান বাদেও আরো কিছু দিক সম্প্রদায়ের অন্যান্য সদস্যের প্রশ্নে উঠে এসেছে। প্রশাসক হওয়ার পূর্বে এই দিকগুলোতে উনার আরো সক্রিয় হওয়া প্রয়োজন বলে আমি মনে করি। এইসব দিকে কার্যকরভাবে এবং উল্লেখযোগ্য পরিমাণে সামনের দিনগুলোতে তিনি সক্রিয় হবেন, এটাই আমার কামনা। শুভেচ্ছাসহ ― অংকন  (আলাপ) ০৯:৫৩, ২৭ এপ্রিল ২০২১ (ইউটিসি)  , শুভেন্দুদার মত নিরলসভাবে অবদানকারী কেউ প্রশাসক তা বাংলা উইকিপিডিয়ার জন্য বেশ ভালোই হতো। কিন্তু উপরের বেশ কিছু প্রশ্নে উনার উত্তর ও সম্পাদনার ইতিহাস দেখে যেটি মনে হয়েছে প্রশাসক হওয়ার জন্য নির্দিষ্ট কিছু জায়গায় উনার আরও মনযোগ দিতে হবে বা কাজ করতে হবে। আশা করি উনি সেই বিষয়গুলি নিয়ে কাজ করবেন এবং আশা করি ভবিষ্যতে উনাকে একজন প্রশাসক হিসাবে উনাকে আমরা দেখতে পাবো।--মাসুম-আল-হাসান (আলাপ) ১১:৫৭, ২৭ এপ্রিল ২০২১ (ইউটিসি)  , প্রথমেই বাংলা উইকিপিডিয়ায় বিভিন্ন নিবন্ধে নিরলস অবদানের জন্য আপনাকে ধন্যবাদ জানাই। প্রশাসনিক কাজে সাধারণ নিবন্ধে অবদানের পাশাপাশি টেমপ্লেট তৈরী, মডিউল, স্থানান্তর, নিবন্ধে ধ্বংসপ্রবণতা রোধ  ইত্যাদি বিষয়ে বিশেষ অবদান এবং আগ্রহ দুটোই জরুরি বলে মনে করি। কিন্তু আপনার সাম্প্রতিক কয়েক হাজার সম্পাদনার ইতিহাসে চোখ বুলিয়ে দেখলাম যে, এসব বিশেষ বিষয়ে অবদানের চেয়ে বিমানবন্দর, রেল, জেলা ইত্যাদি বিষয়ক নিবন্ধে আপনার সাধারণ সম্পাদনায় বেশি আগ্রহ। তাছাড়া উপরে ব্যবহারকারী শাকিলের পরিসংখ্যান থেকে দেখলাম, আপনি ব্যবহারকারী অধিকারগুলোর যথেষ্ট প্রয়োগ করেন নি। তাহলে সম্প্রদায় কিভাবে নিশ্চিত হবে যে, আপনি প্রশাসক হলে এসব অধিকারের যথেষ্ট ব্যবহার করবেন? আশা করি একসময় আমরা আপনাকে প্রশাসক হিসেবে দেখতে পাবো। আবারও আপনাকে ধন্যবাদ। সাজিদ  আলাপ ১৫:০৫, ২৭ এপ্রিল ২০২১ (ইউটিসি)   , শুভেন্দুদা যে  নিরলসভাবে অবদান রেখে চলা একজন নিবেদিতপ্রাণ উইকিপিডিয়ান, তাতে কোনো সন্দেহ নেই। বাংলা উইকিপিডিয়ার আজকের অবস্থানে পৌঁছানোর পিছনে তার অবদান অনেক।  উইকিপিডিয়াতে সল্প সময় কাটিয়ে যতটুকু বুঝেছি, প্রশাসকত্ব নিবন্ধ তৈরি-কেন্দ্রীক নয়। বরং একজন প্রশাসককে নজর দিতে হবে কারিগরি দিকে, ব্যবহারকারীদের সাথে যোগাযোগ, নিবন্ধে অপসারণ প্রস্তাবনা, সম্প্রদায়ের আলোচনা, নীতিমালা সহ আরও বিষয়ে। কিন্তু এই বিষয়েই ঘাটতি দেখা যাচ্ছে শুভেন্দুদার। বেশকিছু অধিকার থাকলেও তিনি সেগুলো ব্যবহার করেননি বললেই চলে। তাছাড়া, উইকিপিডিয়া নামস্থান, ব্যবহারকারী আলাপ পাতায় তার সম্পাদনাও খুবই কম; অথচ একজন প্রশাসককে অবশ্যই এই বিষয়টি খেয়াল করা প্রয়োজন। এছাড়াও পূর্বোক্ত বিরোধিতাকারীরা আরও কিছু কারণ উল্লেখ করেছেন। উপরিউক্ত বিষয়গুলোতে শুভেন্দুদার আরও কাজ করা প্রয়োজন বলে মনে করছি।  আপাতত বিরোধিতার জন্য দুঃখিত। ≈ MS Sakib  «আলাপ»  ১৮:৩৩, ২৭ এপ্রিল ২০২১ (ইউটিসি)   শুভেন্দুদা, বাংলা উইকিপিডিয়ার অন্যতম গুরুত্বপূর্ণ একজন ব্যবহারকারী এতে কোনো সন্দেহ নেই। তবে একজন প্রশাসকের নিবন্ধ তৈরির পাশাপাশি নতুনদের সাথে কথোপকথন বৃদ্ধি, অপসারণ প্রস্তাবনার আলোচনা ও অন্যান্য আলোচনায় অংশগ্রহণ জরুরি এদিকটাতে শুভেন্দুদার ঘাটতি রয়েছে বলে মনে করি। আশা করি ওনাকে ভবিষ্যতে প্রশাসক হিসেবে দেখতে পাবো এই প্রত্যাশায়। বিরোধিতার জন্য দুঃখিত। — রিয়াজ (আলাপ) ০৯:৩১, ২৮ এপ্রিল ২০২১ (ইউটিসি)  , নিঃসন্দেহে শুভেন্দুদা বাংলা উইকিপিডিয়ার একজন শীর্ষ অবদানকারী। তবে কিছু বিষয়ে ওনার আরও কাজ করার প্রয়োজন রয়েছে বলে মনে করি। আশাকরি শুভেন্দুদা উল্লেখিত নামস্থান/বিষয়গুলোতে আরও সক্রিয় হবেন এবং ভবিষ্যতে ওনাকে একজন প্রশাসক হিসেবে দেখতে পারবো। আপাতত বিরোধিতা করায় দুঃখিত  —শাকিল  হোসেন আলাপ ১৪:৫৮, ২৮ এপ্রিল ২০২১ (ইউটিসি)   জনাব খাঁ শুভেন্দু নিঃসন্দেহে একজন ভালো অবদানকারী। তবে উনার প্রাপ্ত অধিকার প্রয়োগ এবং গুরুত্বপূর্ণ নামস্থানে সম্পাদনার স্বল্পতা দেখে উনার প্রশাসনিক টুলস ব্যবহার ও অন্যান্য দায়িত্ব যথাযথ পালনের ব্যাপারে আশ্বস্ত হতে পারছিনা। দুঃখিত। • —  সাফী  মাহফূজ  《ডাকঘর》 ১১:২৪, ২৯ এপ্রিল ২০২১ (ইউটিসি)   আবেদনকারীর প্রচুর অবদান দেখে প্রথমে সমর্থন দিয়েছিলাম। বিশ্লেষণ করি নি। তবে বিরোধিতাকারীদের মন্তব্য ও এই প্রস্তাবনা দেখে মনে হল প্রশাসনিক বিষয়ে ওনার যথেষ্ট পরিমাণ জ্ঞান নেই।  -ধর্মমন্ত্রী ওয়াইস আলাপ ১৩:১৪, ২৯ এপ্রিল ২০২১ (ইউটিসি)  । এখন যেসব অধিকার রয়েছে তা পর্যাপ্ত ব্যবহার করেন নি। পূর্বে প্রশাসনিক কাজে তেমন অংশগ্রহণ (প্রশাসকগণকে সাহায্য) করেন নি। –– তাহমিদ । আলাপ । ১৫:৩২, ৩০ এপ্রিল ২০২১ (ইউটিসি)   নিরপেক্ষ   খাঁ শুভেন্দু নিবন্ধ তৈরির ক্ষেত্রে নিঃসন্দেহে একজন অভিজ্ঞ ব্যবহারকারী। তবে প্রশাসনিক কার্যক্রমের ক্ষেত্রে তার বেশ ঘাটতি রয়েছে। যেগুলো এই আবেদনের বিভিন্ন আলোচনায় উঠে এসেছে। সমান তালে, সকল ক্ষেত্রে, পারদর্শীতা অর্জনের মাধ্যমে, তিনি পুনরায় আবার আবেদন করবেন এই প্রত্যাশায়,, — SHEIKH (আলাপন) ১০:৫৮, ৩০ এপ্রিল ২০২১ (ইউটিসি)   মন্তব্য   খা শুভেন্দু, ভালো লাগছে তোমাকে অবশেষে প্রশাসক টুলসের জন্যে আবেদন করতে দেখে। কিন্তু তোমাকে অবশ্যই আবেদনকারীর প্রতি করা সকল প্রশ্নের উত্তর দিতে হবে। — ফেরদৌস •  ০৮:২৫, ২৪ এপ্রিল ২০২১ (ইউটিসি)    আপনি বোধয় উপরের মৌলিক প্রশ্নের উত্তরগুলো দিতে ভুলে গেছেন। সময় করে উপরের উত্তরগুলো দেয়ার অনুরোধ থাকবে। শুভকামনায় — SHEIKH (আলাপন) ০৮:৩১, ২৪ এপ্রিল ২০২১ (ইউটিসি)   এই পর্যন্ত ( ১৭:৩৩, ২৬ এপ্রিল ২০২১ (ইউটিসি)'' ) দেখতে পাচ্ছি নয়জন মিলে তেত্রিশটি প্রশ্ন করেছেন। একাধিক ব্যক্তি একই ধরণের প্রশ্ন ঘুরিয়ে ফিরিয়ে করছেন। আমার মনে হচ্ছে প্রশ্নের বিষয়টি পরিশীলিত সৌজন্যবোধের মধ্যে থাকা উচিৎ।    আপনি ধৈর্য্যের সাথে গুছিয়ে উত্তর দেয়ার চেষ্টা করছেন। আমার পক্ষ থেকে আপনাকে ধন্যবাদ। – তারুণ্য আলাপ • ১৭:৪৬, ২৬ এপ্রিল ২০২১ (ইউটিসি)    যদি ধরেও নিই বাংলা উইকিপিডিয়ায় পর্যাপ্ত প্রশাসক রয়েছে, আমার মনে হয় তবুও আরও প্রশাসকের প্রয়োজন রয়েছে। কেননা প্রশাসকের সংখ্যা বৃদ্ধি পেলে প্রশাসনের কাজে গতি আসবে এবং অন্য প্রশাসকগণের উপরে চাপ কমবে।   আশা করি এই আবেদনের আলোচনা থেকে আপনি আপনার কাছে উইকি সম্প্রদায়ের প্রত্যাশা বুঝতে পারবেন। আশা করি আপনার কাছে যেসব অধিকার রয়েছে সেসব অধিকার ব্যবহার করে অবদান রাখবেন। আর আমার মনে হয় প্রশাসকত্ব ছাড়াও প্রশাসনের কাজে অংশগ্রহণ করা যায়। প্রয়োজনে প্রশাসকদের আলোচনাসভায় প্রশাসকের সাহায্যের আবেদন করা যেতে পারে, নিবন্ধ অপসারণের প্রস্তবনায় অংশ নেওয়া যেতে পারে। কিন্তু পূর্বে এসব কাজে আপনার তেমন অংশগ্রহণ ছিলো না। আশা করি এবার থেকে সক্রিয় হবেন। –– তাহমিদ । আলাপ । ১৫:২৬, ৩০ এপ্রিল ২০২১ (ইউটিসি)   আবেদনের শীর্ষে উল্লিখিত তারিখ অনুযায়ী, আবেদনের মেয়াদ শেষ হয়েছে। তাই আবেদনটি বন্ধ করার অনুরোধ করছি। ≈ MS Sakib  «আলাপ»  ০৬:১৪, ২ মে ২০২১ (ইউটিসি)